ગુજરાત વિધાનસભાના એક દિવસના વિશેષ સત્રમાં ગુજરાત માલ અને સેવા વેરા વિધેયક-2017ની રજૂઆત કરતાં નાયબ મુખ્યમંત્રી શ્રી નીતિનભાઇ પટેલે જણાવ્યું હતું કે, દેશના અનેક ભિન્ન-ભિન્ન વિચારસરણી અને વિભિન્ન મતો હોવા છતાં ભારતની એકતા અને દેશના ગરીબોના કલ્યાણ માટે વડાપ્રધાન શ્રી નરેન્દ્રભાઇ મોદીએ તમામ પક્ષોને સાથે રાખીને લોકસભા અને રાજ્યસભામાં સર્વાનુમતિ સાધીને જીએસટીનો ઐતિહાસિક કાયદો બનાવ્યો છે.